Mul oli üks vana  17″ CRT monitor üle, töökorras küll, aga täiesti kasutu. Maha müüa seda ei õnnestu, sest CRT-de aeg on sisuliselt ümber. Võib muidugi viia jäätmejaama, aga on olemas ka selline tore organisatsioon nagu "freecycle". Lähemalt võib sellest lugeda aadressilt organisatsiooni veebilehelt.. Sisuliselt on tegemist virtuaalse taaskasutuskeskusega, mis toimib meili teel. Kui sul on midagi üle, millest hea meelega lahti tahad saada, siis saadad oma pakkumise listi. Kui keegi sinu pakutavat endale tahab, siis võtab ta sinuga ühendust. Ilmselt töötab ka teisipidi, et kui sul oleks midagi vaja, siis keegi listis olijatest ehk omab seda ja on nõus loobuma - vähemalt listi kirju lugedes on selline mulje jäänud.